钦定古今图书集成/明伦汇编/氏族典/第557卷 > 《廖用贤尚友录》 > 司马泰
## 钦定古今图书集成/明伦汇编/氏族典/第557卷 > 《廖用贤尚友录》 > 司马泰

按《晋书高密文献王泰传》：“泰字子舒，彭城穆王权之
弟，魏阳亭侯。补阳翟令，迁扶风太守。武帝受禅，封陇
西王，出为兖州刺史，转安北将军，代兄权督邺城守
事。迁安西将军，都督关中事。永熙初，代石鉴为司空，
迁太尉，守尚书令，改封高密王。元康九年薨。泰性廉
静，不近声色，服饰肴膳如布衣寒士。任真简率，每朝”
会，不识者不知其王公也。事亲恭谨，居丧哀戚，谦虚
下物，为宗室仪表。当时诸王，惟泰及下邳王晃以节
制见称。泰四子：越、腾、略、模。腾出后叔父，弟略立。